தினகரனுக்கும் எடப்பாடிக்கும் என்ன பிரச்னை? ஒன்றும் இல்லை என்றுதான் வெளிப்படையாக சொல்கிறார்கள். ஆனால், டிடிவி தினகரன் ஜெயில் இருந்த போது முதல்வர் எடப்பாடி பழனிச்சாமி அவரை பார்க்க செல்லவில்லை. அதோடு, அமைச்சரவையில் உள்ள சிலர் சசிகலா, தினகரனுக்கு எதிராக பேசிய போதும் முதல்வர் கண்டிக்கவில்லை. அதனால்தான், ‘அமைச்சர்கள் யாருக்கோ பயப்படுகிறார்கள்’ என்று தினகரன் தனது பேட்டியின் போது சொன்னார்.